Coventry Building Society Arena

Coventry Building Society Arena er et rugby- og fotballstadion i Coventry, England og er hjemmebanen til fotballklubben Coventry City FC og rugbyklubben Wasps. Stadionet inneholder også et stort shoppingsenter.  Tilskuerrekorden er på 30 812, og ble satt i en landskamp mellom England U-21 og Tyskland U-21 den 6. oktober 2006.

 Historie 
Beslutningen om å bygge et nytt stadion for Coventry City FC ble tatt i 1997 og man regnet med at det nye stadion ville stå ferdig til 2000-01 sesongen.  Tillatelsen for å bygge ble gitt i 1999 med planlagt ferdigstillelse i august 2001, men stadionet ble ferdig først fire år senere.  Den første kampen ble spilt 20. august 2005 mot Queens Park Rangers.  Navnet kommer av firmaet Ricoh, men produsent av kameraer og kopimaskiner.

Stadion var eid av Arena Coventry Limited (ACL) som besto av Coventry City Council og Higgs Charity.  Coventry City FC leide stadionet av dem.  23. mars 2013 flyttet Coventry City ut av stadion etter en lengre krangel om leien av stadionet og 2013-14 sesongen spilte de på Sixfields Stadium, hjemmebanen til Northampton Town FC.  ACL vedlikeholdt stadionet selv om ingen spilte fast der den sesongen.

Coventry City flyttet tilbake igjen i 2014-15 sesongen etter å ha avklart den økonomiske krangelen.

Rugbylaget Wasps som tidligere spilte på Adams Park, banen til Wycombe Wanderers, kjøpte 50% av Ricoh Arena i oktober 2014Wasps move to Coventry's Ricoh Arena backed by council - bbc.co.uk Lest 8. juli 2015 og de resterende 50%  i november 2014Wasps complete Ricoh Arena takeover - bbc.co.uk Lest 8. juli 2015 .  Wasps begynte å spille sine kamper der fra 21. desember 2014Wasps: Ricoh Arena move 'absolutely the right decision - bbc.co.uk Lest 8. juli 2015.

 Referanser 

 Eksterne lenker 

 Informasjon om Ricoh Arena hos Stadiumguide.com
 Internet Football Grounds Guide – Ricoh Arena, Coventry City FC
 Hjemmesiden til Ricoh Arena 

Kategori:Fotballstadioner i England
Kategori:Rugbystadioner i England
Kategori:Sport i West Midlands
Kategori:Arenaer under Sommer-OL 2012
Kategori:Fotballstadioner brukt under OL